PolyAgent/wiki_georgian_en_parallel_20231101 huggingface dataset:
ეტიგოს ვაკე

ეტიგოს ვაკე, ნიიგატის ვაკე — ალუვიური ვაკე იაპონიაში, ნიიგატის პრეფექტურაში. მდებარეობს კუნძულ ჰონსიუს ჩრდილო-დასავლეთ ნაწილში.
თითისტარისებრია. გადაჭიმულია იაპონიის ზღვის გასწვრივ ჩრდილოეთიდან სამხრეთისაკენ დაახლოებით 100 კმ-ზე, ხოლო აღმოსავლეთიდან დასავლეთისაკენ 10–25 კმ-ზე. ფართობი 2070 კმ². ჩრდილოეთისაკენ და სამხრეთისაკენ შევიწროებულია, ხოლო ცენტრისაკენ გაფართოებული.
აგებულია მდინარე სინანოსა და აგანოს ალუვიონითა და ზღვიური დანალექებით. ატმოსფერული ნალექების წლიური რაოდენობა 1500–2000 მმ. ზამთარში მძლავრი თოვლის საბურველია. არის ნავთობისა და ბუნებრივი აირის საბადო. გვხვდება ბრინჯის, ბოსტნეული და ბაღჩეული კულტურების ნათესები. ვაკის ფარგლებში 1964 წელს მოხდა კატასტროფული მიწისძვრა. მჭიდროდ დასახლებული რეგიონია. ქალაქებიდან მნიშვნელოვანია ნიიგატა და ნაგაოკა.
სქოლიო
იაპონიის ვაკეები
რუსეთის იმპერიის კანონთა კრებული

რუსეთის იმპერიის კანონთა კრებული — თემატურად განლაგებული მოქმედი საკანონმდებლო აქტების კრებული რუსეთის იმპერიაში. პირველი — 1832 და შემდგომი — 1842, 1857 წლის გამოცემები 15 ტომისაგან შედგებოდა (მაგალითად, ტ. 1 — ძირითადი სახელმწიფო კანონები, ტ. 3 —სამოქალაქო სამსახურის წესდებანი, ტ. 9 — კანონები წოდებათა შესახებ, ტ. 15 — სასჯელთა სჯულდება). გამოცემათა შუალედებში ყოველწლიურ და რამდენიმე წლის კრებსით გაგრძელებებს გამოსცემდნენ. 1857 წლის შემდეგ მთლიანი კრებულის ნაცვლად მხოლოდ ცალკეული ტომები გამოდიოდა. 1892 წელს არასრულ გამოცემას მე-16 ტომი (სასამართლო წესდებები) დაემატა. 1917 წელს თვითმპყრობელობის დაცემის შემდეგ კრებულის ზოგიერთი საკანონმდებლო მასალა გადამუშავდა, მაგრამ მუხლების უმრავლესობა უცვლელი დარჩა და ოქტომბრის რევოლუციამდე მოქმედებდა.
იხილეთ აგრეთვე
რუსეთის იმპერიის კანონთა სრული კრებული
ლიტერატურა
სამართალი საკითხისა და ქვეყნის მიხედვით
ძველი რუსული სამართალი
დაკიდულა

დაკიდულა — ქართული აბორიგენული თეთრყურძნიანი ვაზის ჯიში ქართლიდან.
დაკიდულა წარმოადგენს ადრე არსებულ, მაგრამ ამჟამად მოუძიებელი ვაზის ჯიშს.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 568
ქართლის ვაზის ჯიშები
ვაზის თეთრყურძნიანი ქართული ჯიშები
ტანუდანი

ტანუდანი (ოფიციალურად ტანუდანის მუნიციპალიტეტი) ― მეოთხე კლასის მუნიციპალიტეტი კალინგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 8 746 ადამიანს შეადგენს. მოიცავს 16 ბარანგაის.
კლიმატი
რესურსები ინტერნეტში
Philippine Census Information
Local Governance Performance Management System
სქოლიო
კალინგის მუნიციპალიტეტები
ტორსა

ტორსა — მდინარე ჩინეთში, ინდოეთსა და ბჰუტანში. სათავეს იღებს ტიბეტში, სადაც მას მაჩუს სახელით იცნობენ. შემდეგ ის გაედინება ბჰუტანში, სადაც მას ამო-ჩუს უწოდებენ. მდინარის სიგრძე 358 კმ-ია, საიდანაც 113 კმ ჩინეთზე მოდის, 145 კმ ბჰუტანზე, მცირე ნაწილი კი გაედინება ინდოეთში, დასავლეთ ბენგალში.
მდინარე კვეთს მნიშვნელოვან სასაზღვრო ქალაქებს — პჰუნჩოლინგს (ბჰუტანი) და ჯაიგაონს (ინდოეთის მხარეს), ასევე დალსინგპარის ჩაის დიდ მამულებს და ჯალდაპარის ველური ბუნების ნაკრძალს. აქ არსებული თვალწარმტაცი გარემო იდეალურია ოჯახური პიკნიკებისათვის; ნაკრძალში ბინადრობენ ვეფხვები, მარტორქები და მრავალი სახის ირმები.
სქოლიო
ჩინეთის მდინარეები
ბჰუტანის მდინარეები
ინდოეთის მდინარეები
აიდაკაევო

აიდაკაევო — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 336 ადამიანი. რაიონულ ცენტრ ნოვობელოკატაიდან დაშორებულია 38 კილომეტრით. უახლოესი რკინიგზის სადგურია უნკურდა, რომელიც დაშორებულია 74 კმ-ით.
რესურსები ინტერნეტში
Совет муниципальных образований Республики Башкортостан.
Абсалямово на портале «Генеалогия и Архивы»
Деревня Апсалямово на портале novo-belokatay.ru
ბელოკატაის რაიონის სოფლები
იოჰან იაკობ მოზერი

იოჰან იაკობ მოზერი (18 იანვარი, 1701, შტუტგარტი — 30 სექტემბერი, 1785, შტუტგარტი) — გერმანელი ისტორიკოს-პუბლიცისტი, სახელმწიფო სამართლის სპეციალისტი.
ბიოგრაფია
მოზერი პროფესორი იყო ტიუბინგენში, ერთი პერიოდი ოდერის ფრანკფურტის უნივერსიტეტის დირექტორი იყო. გულახდილი, მტკიცე, უშიშარი და ღრმად რელიგიური „წმინდანი“, მოზერი — XVIII საუკუნის გერმანიის ერთ-ერთი ტიპობრივი ფიგურა. როგორც პროფესორი, ის მკაცრად ახორციელებდა თავის მოვალეობებს აუდიტორიისადმი და ულმობლად ამხელდა თავის კოლეგებს არაკეთილსინდისიერების შემთხვევაში. 1737 წელს თავისი სამეცნიერო მოღვაწეობის გამო მას პირადი უთანხმოება ჰქონდა პრუსიის მეფესთან, ფრიდრიხ ვილჰელმ I-თან, ხოლო 1758 წელს საერო ჩინების ინტერესების გაბედული დაცვისთვის ვიურტემბერგის ტირანმა ჰერცოგმა მოზერი სასამართლოს გარეშე მოათავსა მკაცრ ერთკაციან პატიმრობაში, ჰოენტვილის ციხე-სიმაგრეში: მხოლოდ 6 წლის შემდეგ მოზერი, რომლის ცოლიც წუხილით გარდაიცვალა, გაათავისუფლა იმპერატორის რესკრიპტმა.
ლიტერატურა
A. E. Adam: Johann Jakob Moser als württ. Landschaftskonsulent 1751-1771. Stuttgart 1887.
K. S. Bader: Johann Jakob Moser und die Reichsstädte. In: Esslinger Studien. Bd. 4, 1958.
K. S. Bader: Johann Jakob Moser, Staatsrechtslehrer und Landschaftskonsulent. In: M. Miller u. R. Uhland (Hrsg.): Lebensbilder aus Schwaben und Franken. Bd. 7, Stuttgart 1960.
გერმანელი ისტორიკოსები
გერმანელი იურისტები
დაბადებული 1701
გარდაცვლილი 1785
გურინიენი

გურინიენი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 97 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ იტაბაიანის შემადგენლობაში.
2010 წლის მონაცემებით, მოსახლეობა 13 872 ადამიანს შეადგენდა, მოსახლეობის სიმჭიდროვე 40.08 კმ²-ზე. ფართობი 346 067 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
დალანზადგადი

დალანზადგადი — ქალაქი მონღოლეთში, უმნეგოვის აიმაკის ადმინისტრაციული ცენტრი. მდებარეობს ქვეყნის სამხრეთ-ცენტრალურ ნაწილში, დედაქალაქ ულან-ბატორიდან სამხრეთით 540 კილომეტრზე. 2010 წელს ქალაქის მოსახლეობა შეადგენდა 18 700 ადამიანს.
კლიმატი
რესურსები ინტერნეტში
An extended Market Research on Dalanzadgad
სქოლიო
მონღოლეთის აიმაკების ადმინისტრაციული ცენტრები
უმნეგოვის აიმაკი
Extreme points of Georgia (country)

Extreme points of Georgia (country)
This is a list of the extreme points of Georgia: the points that are farther north, south, east or west than any other location, as well as the highest and lowest points in the country.
Extreme coordinates
Elevation extremes
Highest point: Shkhara (5 201m)
Lowest point: Black Sea (0m)
See also
Extreme points of Europe
Extreme points of Earth
Geography of Georgia (country)
References
Lists of coordinates
Georgia
Geography of Georgia (country)
ქრისტეს ქანდაკება რიო-დე-ჟანეიროში

ქრისტეს ქანდაკება რიო-დე-ჟანეიროში
კრისტო-რედენტორი („მხსნელი ქრისტე“) — იესო ქრისტეს ცნობილი ქანდაკება, რომელიც მდებარეობს ბრაზილიაში, რიო-დე-ჟანეიროში, კორკოვადოს მთაზე.
დღეს იგი რიო-დე-ჟანეიროს ერთ-ერთ სიმბოლოს წარმოადგენს. კორკოვადოს 710 მეტრიან მთაზე ქრისტეს უზარმაზარი ქანდაკების აღმართვის იდეა პირველად კათოლიკე მღვდელს — პედრო-მარია-ბოსს 1850-იან წლებში გაუჩნდა. მან დაფინანსებისთვის ბრაზილიის პრინცესას, იზაბელს მიმართა, თუმცა იზაბელი დიდად არ დაინტერესებულა მისი იდეით. უკვე 1889 წელს, როდესაც ბრაზილია რესპუბლიკად გამოცხადდა, პედროს სურვილის განხორციელება შეუძლებლად ჩანდა, რადგან ახალი კანონები მთავრობასა და ეკლესიას ერთმანეთისგან ყოფდა.
1921 წელს, ბრაზილიის დამოუკიდებლობის 100 წლისთავისადმი მიძღვნილი ცერემონიალის სამზადისისას, ქანდაკების აგების იდეა კვლავ გააჟღერა „რიოს კათოლიკეთა წრემ“. ჯგუფმა ხელმოწერებისა და შემოწირულობების შეგროვება დაიწყო, რათა მთაზე ქანდაკების აღმართვა უზრუნველეყოთ. შემოწირულობები ძირიდადად ქალაქის კათოლიკეებმა გაიღეს. დიზაინერებმა მრავალნაირი პროექტი წარადგინეს — ქრისტე გაშლილი ხელებით — ჯვრის სიმბოლო, ქრისტე დედამიწის მოდელით ხელში და ა. შ. საბოლოოდ, „მხსნელი ქრისტეს“ ქანდაკება ამოარჩიეს. ქანდაკების დიზაინერი ბრაზილიელი ეიტორ და სილვა კოშტა იყო, ხოლო მოქანდაკე — პოლონური წარმოშობის ფრანგი პოლ ლანდოვსკი, რომელმაც ქანდაკება პარიზში დაამზადა, რადგან ასეთი დიდი ქანდაკების შექმნა მთელი რიგი მიზეზების გამო, იმ დროისათვის ბრაზილიაში შეუძლებელი იყო, ამიტომ ყველა დეტალი და კარკასიც კი საფრანგეთში შეიქმნა. მშენებლობამ ცხრა წელს გასტანა (1922-1931) და 250 000 აშშ დოლარი დაჯდა. 1931 წლის 12 ოქტომბერს, ქრისტეს ქანდაკება საზეიმოდ გახსნეს. მისი სიმაღლე 30 მ-ია, თუ არ ჩავთვლით 8 მეტრიან კვარცხლბეკს, მარტო თავი იწონის 35,6 ტონას, ხელის თითოეული მტევანი 100 კგ-ს. მაცხოვარს ხელები 23 მეტრის სიგრძეზე აქვს გაშლილი.
მონუმენტის სანახავადაც ბრაზილიაში ყოველწლიურად მილიონობით ტურისტი ჩადის. ქანდაკებამდე მისასვლელად გაყვანილია რკინიგზა. ბრაზილიელთათვის ამ ქანდაკებას ძალიან დიდი დატვირთვა აქვს. 2006 წელს, რიოს არქიეპისკოპოსმა ეუსებიო ოსკარ შეიდმა ქანდაკებას განსაკუთრებული მნიშვნელობა მიანიჭა და მის ქვეშ კათოლიკეებს ჯვრისწერისა და ბავშვის მონათვლის უფლება მისცა.
2007 წლის 1 აგვისტოს, პორტუგალიის დედაქალაქ ლისაბონში გამოავლინეს მსოფლიოს ახალი შვიდი საოცრება, სადაც ქრისტეს ქანდაკებამ მე-7 ადგილი დაიკავა.
2008 წლის 10 აგვისტოს, საშინელი შტორმის დროს, ქანდაკებას მეხი დაეცა, თუმცა ზიანი არ მიყენებია.
რესურსები ინტერნეტში
ოფიციალური საიტი
Useful information about Christ the Redeemer Statue (wiki format)
Map
BBC News Video about Poland and the Redeemer Statue
Government bulletin about the statue's restoration
Free interactive 3D model of Statue of Christ the Redeemer
რიო-დე-ჟანეირო
არტ-დეკო
ქრისტეს ქანდაკებები
Quercus vacciniifolia

Quercus vacciniifolia (sometimes spelled Q. vaccinifolia), the huckleberry oak, is a member of the Protobalanus section of genus Quercus. It has evergreen foliage, short styles, very bitter acorns that mature in 18 months, and a woolly acorn shell interior.
Description
Quercus vacciniifolia is a shrubby evergreen of the oak family, which grows generally less than tall and spreads horizontally, never becoming a tree. In the field, it is best identified from its clustered terminal buds, which is characteristic of all plants of the genus. Species are more easily identified in the presence of acorns. Acorns of Q. vacciniifolia mature in 2 years (biennial maturation) after pollination. Flowers and inflorescence characteristics are not used to significant extend in this genera. Q. vacciniifolia can be easily confused with Q. cedrosensis, which grows in dry chaparrals, such as California-Mexico border south, forests of Baja California and at higher elevations on Cedros Island. Morphologically, the two species differ in their leaf margins: while Q. vacciniifolia leaves are entire to mucro-toothed, Q. cedrosensis leaves are entire or have irregular spine-tipped teeth.
Distribution and habitat
Quercus vacciniifolia is native to the western United States, where it can be found in the Sierra Nevada of California, where its distribution extends just into Nevada, and the Klamath Mountains and southern Cascade Range as far north as southern Oregon. It grows in high mountain forests. It also dominates sections of mountain chaparral.
The species can be found in steep slopes, ridges, conifer forests, and sub-alpine forest, mostly in high montane area at altitudes of . It is native to California, but can also be found in Oregon and Nevada. Hybridization between Q. vacciniifolia and Q. chrysolepis has been extensively reported in Sierra Nevada. Between the early and middle Holocene, 11,000 and 5,000 cal years BP, Q. vacciniifolia were an extensive shrub in the Klamath Mountains (at the northern portions of California), which had ultramafic soils. At this period, Q. vacciniifolia was a main fire developer due to its abundance, mid-height and resinous leaves. Today, Q. vacciniifolia rarely forms dense chaparral-like stands, allowing fire resistant species to grow intermittently.
Ecology
Many animal species use this shrub for food, including mule deer, which eat the leaves, and many birds and mammals, including the American black bear, which eat the acorns.
Uses
The Quercus vacciniifolia plant is used in restoration, revegetation, and garden landscaping. It is good for preventing erosion, such as on the slopes above Lake Tahoe to slow the erosion that pollutes the lake.
References
External links
vacciniifolia
Flora of the Sierra Nevada (United States)
Flora of California
Flora of Oregon
Flora of Nevada
Flora of the Klamath Mountains
Natural history of the California Coast Ranges
Garden plants of North America
Drought-tolerant plants
Plants described in 1873
Flora without expected TNC conservation status
ვორმსის ედიქტი

ვორმსის ედიქტი — ედიქტი, რომელის გამოსცა საღვთო რომის იმპერიის იმპერატორმა კარლ V ჰაბსბურგმა 1521 წლის 25 მაისს, 1521 წლის ვორმსის რაიხსტაგის მუშაობის ბოლოს, რომელმაც მარტინ ლუთერი ერეტიკოსად და დამნაშავედ შერაცხა და აკრძალა მისი ნაშრომების გამოცემა და გავრცელება. გარდა ამისა, ვორმსის ედიქტმა დააწესა, რომ ლუთერისთვის თავშესაფრის ბოძება ან სხვა სახის დახმარების გაწევა ჩაითვლებოდა იმპერიის კანონთა წინააღმდეგ დანაშაულად. საბოლოოდ ვორმსის ედიქტმა ძალა დაკარგა 1555 წელს, აუგსბურგის რელიგიური ზავის დადების შემდეგ.
რესურსები ინტერნეტში
ვორმსის ედიქტი
საღვთო რომის იმპერია
რეფორმაცია
ლუთერანობის ისტორია
მარტინ ლუთერი
კანონმდებლობა რელიგიის შესახებ
1521
უაიომინგი (უისკონსინის ქალაქი)

უაიომინგი (უისკონსინის ქალაქი)
უაიომინგი — ქალაქი აშშ-ში, უისკონსინის შტატში. შედის აიოვის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 364 ადამიანს შეადგენდა, სიმჭიდროვე 3,5 კაცი/კმ². ფართობი 105.8 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 105.8 კმ²-ს შეადგენდა. აქედან ხმელეთს 103,0 კმ², წყალს კი 2,8 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
სქოლიო
აიოვის ოლქის ქალაქები
კრისტოფერ ტოლკინი

კრისტოფერ ტოლკინი
კრისტოფერ ჯონ რუელ ტოლკინი (დ. 21 ნოემბერი, 1924 — გ. 16 იანვარი, 2020 ) — ინგლისელი მწერალ ჯონ რონალდ რუელ ტოლკინის მესამე შვილი. ყველაზე მეტად ცნობილია, როგორც მამის გარდაცვალების შემდგომ მისი ნამუშევრების გამომცემელი, რედაქტორი და თანაავტორი. იგი აგრეთვე არის „ბეჭდების მბრძანებლის“ ორიგინალური რუკების მხატვარი და ინლინგების წევრი.
სქოლიო
ინგლისელი მწერლები
Lasioglossum picadense

Lasioglossum picadense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1910 წელს.
იხილეთ აგრეთვე
Lasioglossum-ის სახეობების სია
სქოლიო
picadense
ბიჭვინთის განძი

ბიჭვინთის განძი, წარმოადგენს:
ძვ. წ. XV—XIV საუკუნეების ბრინჯაოს ცულების განძი, აღმოჩენილი 1935 წელს ბიჭვინთის მახლობლად სოფელ ლიძავაში. შეიცავს ორი სახეობის კოლხურ ცულებს, აგრეთვე ადრეული ტიპის ბრინჯაოს ცულს, რომელიც კოლხური ცულის პროტორიპადაა მიჩნეული. დაცულია აფხაზეთის სახელმწიფო მუზეუმში.
ანტიკური დროის მონეტების განძი, აღმოჩენილი ბიჭვინთის არქეოლოგიური ექსპედიციის მიერ 1958 წელს. შეიცავს II—III საუკუნეების რომის იმპერატორების სახელით მოჭრილ 149 მონეტას, რომელთაგან 10 კესარიული დრაქმა და დიდრაქმაა. 139 კი — ტრაპეზუნტის სპილენძის საქალაქო მონეტა. ბიჭვინთის განძის ყველაზე ადრეული მონეტა მოჭრილია ადრიანეს (117—138) სახელით. უგვიანესი — ფილიპე უმცროსის სახელით (247—249). ბიჭვინთის განძის დაფლვა უკავშირდება გუთების თავდასხმას (256) ბიჭვინთაზე. მონეტები წარმოდგენას გვიქმნიან იმ ღვთაებათა შესახებ, რომელთაც თაყვანს სცემდა ტრაპეზუნტის მოსახლეობა. მონეტების შუბლზე გამოსახულია რომის იმპერატორის პორტრეტი, ზურგზე — რომელიმე ღვთაება (ტიქე, დიონისე, სერაპისი, ჰადესი, ასკლეპიოსი, აპოლონი, აბულანცია, რეა-კიბელე, ჰერაკლე), მონეტების უმრავლესობაზე კი — ადგილობრივი ღვთაება, რომელმაც გააერთიანა მითრასა და კაპადოკიური მთვარის ღვთაების მენის ფუნქციები. მონეტებზე ჩანს ღვთაება მითრას იკონოგრაფიული ცვლილებები II—III საუკუნეების მანძილზე. ეს ღვთაება ადგილობრივ ნიადაგზე უნდა იყოს წარმოქმნილი. ტრაპეზუნტის მფარველ ამ ღვთაებასა და ქართველურ სამყაროში გავრცელებულ მთვარის ღვთაებას შორის გარკვეული მსგავსება ჩანს. აღსანიშნავია, რომ მსოფლიოს საცავებში დაცული ტრაპეზუნტის 315 მონეტიდან 229 აღმოჩნდა ბიჭვინთასა და სოხუმში.
IV საუკუნის სპილენძის მონეტების განძი, აღმოჩენილი ბიჭვინთის არქეოლოგიური ექსპედიციის მიერ (1962). შეიცავს ალექსანდრიაში, ანტიოქიაში, კონსტანტინოპოლში, ნიკომედიასა და კიზიკოსში მოჭრილ 310 მონეტას. ყველაზე ადრეული მონეტა მოჭრილია რომის იმპერატორ კონსტანტინე I-ის (306—337) სახელით, უგვიანესი — კონსტანციუს II-ის (337—361) სახელით. ბიჭვინთის განძი მიუთითებს ბიჭვინთის ფართო სავაჭრო-ეკონომიკურ კავშირებზე IV საუკუნეში. დაფლული უნდა იყოს IV საუკუნის 60—70-იან წლებში სამხედრო საშიშროების გამო.
ლიტერატურა
გაგრის მუნიციპალიტეტის არქეოლოგიური ძეგლები
საქართველოში აღმოჩენილი განძები
ძვ. წ. 632

ძვ. წ. 632
მოვლენები
კილონმა, ათენელმა დიდგვაროვანმა, მეფედ გახდომის მიზნით აკროპოლისს ალყა შემოარტყა, თუმცა უშედეგოდ.
დაიბადნენ
გარდაიცვალნენ
კილონი — ათენელი დიდგვაროვანი და უზურპატორი
სქოლიო
ბეშარის პროვინცია

ბეშარის პროვინცია
ბეშარი (არაბ. ولاية بشار, ტიფინაღი ⴱⴻⵛⴰⵔ) — პროვინცია (ვილაიეთი) ალჟირში. მისი დედაქალაქია ბეშარი.
პროვინციის ფართობია 161,400 კმ². 2008 წლის მონაცემებით, პროვინციაში ცხოვრობს 274,866 ადამიანი.
პროვინცია იყოფა 12 რაიონად და 21 კომუნად (ან მუნიციპალიტეტად).
იხილეთ აგრეთვე
ალჟირის პროვინციები
რესურსები ინტერნეტში
Site officiel de la wilaya de Béchar
ალჟირის პროვინციები
ხაში (ყუბის რაიონი)

ხაში (ყუბის რაიონი)
ხაში — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 160 კაცი.
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
Purpuraturris cryptorraphe

Purpuraturris cryptorraphe
Purpuraturris cryptorrhaphe is a species of sea snail, a marine gastropod mollusk in the family Turridae, the turrids.
Description
The length of the shell 70 mm, its maximum diameter 18 mm.
The shell has a yellowish brown to chestnut-color. It contains two strong sharp keels, and smaller revolving lines. The aperture is frequently tinged with purple.
Distribution
This marine species occurs off Indonesia and Philippines to Papua New Guinea and east to Marshall Islands and Fiji; Queensland, Australia.
References
Adams, H. & Adams, A. 1853. The genera of Recent Mollusca arranged according to their organization. London : John Van Voorst Vol. 1(Parts I-VIII) pp. 1–256, pls 1-32.
Schepman, M.M. 1913. The Prosobranchia of the Siboga Expedition. Part 5. Toxoglossa. Resultats Siboga-Expeditie 49(1): 365–452, pls 25-30
Powell, A.W.B. 1964. The Family Turridae in the Indo-Pacific. Part 1. The Subfamily Turrinae. Indo-Pacific Mollusca 1: 227-346
Shikama, T. 1964. Selected shells of the world illustrated in colours. Tokyo : Hokuryu-Kan Vol. 2 pp. 1–212.
Kilburn, R.N., Fedosov, A.E., Olivera, B.M. 2012. Revision of the genus Turris Batsch, 1789 (Gastropoda:Conoidea: Turridae) with the description of six new species. Zootaxa 3244: 1-58
External links
Sowerby I, G. B. (1825). A catalogue of the shells contained in the collection of the late Earl of Tankerville: arranged according to the Lamarckian conchological system: together with an appendix, containing descriptions of many new species- London, vii + 92 + xxxiv pp
Wood, W. (1828). Supplement to the Index Testaceologicus; or A catalogue of Shells, British and Foreign. Richard Taylor, London. Iv (+1) + 59 pp., plates 1-8
Kiener L.C. 1839-1842. Spécies général et iconographie des coquilles vivantes. Vol. 5. Famille des Canalifères. Première partie. Genres Cérite (Cerithium), Adanson, pp. 1-104, pl. 1-32
Chase, K., Watkins, M., Safavi-Hemami, H. & Olivera, B. M. (2022). Integrating venom peptide libraries into a phylogenetic and broader biological framework. Frontiers in Molecular Biosciences. 9: 784419
Tucker, J.K. 2004 Catalog of recent and fossil turrids (Mollusca: Gastropoda). Zootaxa 682:1-1295.
cryptorraphe
Gastropods described in 1825
აბაშის ქუჩა

აბაშის ქუჩა — ქუჩა ჩუღურეთის რაიონში (ახალი კუკია). ცხრა ძმის მოედნიდან კახა მანიჟაშვილის ქუჩამდე. წარმოიქმნა XX საუკუნის 20-იან წლებში. თბილისის 1934 წლის გეგმაზე ქუჩის მონაკვეთი, სენაკის ქუჩიდან ლებარდის ქუჩამდე, დატანილია როგორც ზანის ქუჩა, ხოლო ლებარდის ქუჩიდან კახა მანიჟაშვილის ქუჩამდე — როგორც ურთის ქუჩა. 40-იან წლებში. აბაშის ქუჩა (აბაშა, აბაშა ) დაერქვა.
ლიტერატურა
ჩუღურეთის რაიონის ქუჩები
ვილხოვე (ზინკივის რაიონი)

ვილხოვე (ზინკივის რაიონი)
ვილხოვე — სოფელი უკრაინაში. მდებარეობს პოლტავის ოლქის ზინკივის რაიონში. 2013 წელს სოფლის მოსახლეობა 100 კაცს შეადგენდა.
რესურსები ინტერნეტში
სოფლის ამინდი
ზინკივის რაიონის სოფლები
რიჩი კოული

რიჩი კოული (დ. 29 თებერვალი, 1948 — გ. 2 მაისი, 2020 ) — ამერიკელი ჯაზ-ალტო საქსოფონისტი, კომპოზიტორი და არანჟირების ავტორი.
ბიოგრაფია
კოული დაიბადა ნიუ-ჯერსის შტატის ქალაქ ტრენტონში. ალტო საქსოფონზე დაკვრა კოულმა 10 წლის ასაკში დაიწყო. დაამთავრა ნიუ-ჯერსის ივინგის საშუალო სკოლა.
სონი როლინსის და ჩარლი პარკერის გავლენასთან ერთად არსებულმა ნიჭმა და მუსიკისადმი ერთგულებამ, კოულს სრული სტიპენდიის მოპოვებაში შეუწყო ხელი. ჟურნალ „Downbeat Magazine“-ის სტიპენდიის წყალობით ის ბოსტონში არსებული ბერკლის სამუსიკო სკოლაში მოეწყო.
1969 წელს იგი შეუერთდა დრამერ ბადი რიჩის ბიგ ბენდს. ლაიონელ ჰემპტონის და დოკ სევერინსენის ბიგ ბენდებთნ მუშაობის შემდეგ, მან საუთარი კვინტეტი ჩამოაყალიბა და მსოფლიო ტურნე წამოიწყო, რომლის დროსაც ხელს უწყობდა ბიბოპის და საკუთარი „Alto Madness“-ის სტილის პოპულარიზებას 1970-იანი წლების მიწურულსა და 80-იანების დასაწყისში. 1990 წელს მან ჩამოაყალიბა ორკესტრი „Alto Madness“.
კოულმა არაერთი სიმღერა ჩაწერა ისეთ შემსრულებლებთან როგორებიცაა: ედი ჯეფერსონი, ნენსი უილსონი, ტომ უეიტსი, მენჰეტენ ტრანსფერი, ბობი ენრიკესი, ფრედი ჰაბარდი, სონი სტიტი, არტ პეპერი და ბუტს რენდოლფი.
მას ჩაწერილი აქვს 50-ზე მეტი ალბომი, მათ შორის მისი ყველაზე პოპულარული ალბომი „Hollywood Madness“ (Muse Records, 1979) და ლეონარდ ბენრშტაინისადმი მიძღვნილი ალბომი — „Richie Cole Plays West Side Story“ (Musical Heritage Society, 1997).
2005 წელს მას მიენიჭა კალიფორნიის შტატის კონგრესის სერტიფიკატი ცხოვრებისეული მიღწევისთვის ჯაზის სფეროში, ჯილდო ტემეკულას ჯაზის საზოგადოების სახელით გაიცა. რიჩი კოული ამჟამად პენსილვანიის შტატის ქალქ პიტსბურგში ცხოვრობს და მოღვაწეობს.
რესურსები ინტერნეტში
ოფიციალური საიტი
სქოლიო
დაბადებული 29 თებერვალი
დაბადებული 1948
გარდაცვლილი 2 მაისი
გარდაცვლილი 2020
ამერიკელი საქსოფონისტები
ამერიკელი კომპოზიტორები
ქერიმ ანყოსი

ქერიმ ანყოსი (დ. 1937, თბილისი — გ. 4 ოქტომბერი, 2019) — ქართველი ქურთების ლიდერი. აღმოსავლეთმცოდნე, მწერალი, ჟურნალისტი და განმანათლებელი.
ბიოგრაფია
ქერიმ ანყოსი დაიბადა 1937 წელს თბილისში. მისი მშობლები 1910 წელს ოსმალეთის იმპერიიდან საქართველოში გამოქცეული ლტოლვილები იყვნენ. დევნილმა ქურთებმა შვილი შეიყვანეს საშუალო სკოლაში, სადაც ქერიმმა განსაკუთრებული სიბეჯითე გამოავლინა. მომავალმა ლიდერმა ოქროს მედალზე დაამთავრა სკოლა და თბილისის სახელმწიფო უნივერსიტეტის აღმოსავლეთმცოდნეობის ფაკულტეტზე ჩააბარა. ფაკულტეტის დასრულების შემდეგ კი დაიწყო სამეცნიერო კარიერა.
სტუდენტობის წლებიდანვე ჩაერთო საქართველოს ქურთებისთვის სასარგებლო საქმეების დაგეგმვასა და განხორციელებაში. 1960-იანი წლებიდან დღემდე საქართველოში არაერთი ქურთული ორგანიზაცია დაარსდა. სტუდენტებზე ზრუნავდა „ქურთ ახალგაზრდებთან მუშაობის საბჭო“, მასწავლებელთა მომზადების კუთხით მუშაობდა „ქურთ პედაგოგთა საქალაქო ორგანიზაცია“, ცოდნის მასობრივად გავრცელებისთვის შეიქმნა „ქურთთა სახალხო უნივერსიტეტი“, საქართველოს მხატვართა კავშირის შემადგენლობაში ცალკე სტრუქტურულ ერთეულად გამოიყო ქურთი მხატვრების გაერთიანება, 1978 წელს საქართველოს ტელერადიო კომიტეტის შემადგენლობაში ანყოსის თაოსნობით შეიქმნა ქურთული რედაქცია და ა. შ. თითქმის ყველა ქურთული ორგანიზაციის დამფუძნებელი ქერიმ ანყოსი იყო.
ორგანიზაციების დაარსებისა და მართვის გარდა, ქერიმ ანყოსი უამრავ დროს ხარჯავდა საკუთარი ხალხის ენის, კულტურის, რელიგიისა და ისტორიის კვლევისთვის.
2019 წელს გადაეცა „ტოლერანტობის ქომაგის“ სიგელი ქურთული თემის ინტეგრაციის პროცესში შეტანილი წვლილისათვის.
გარდაიცვალა 2019 წელს 81 წლის ასაკში.
რესურსები ინტერნეტში
ლევან ლორთქიფანიძე, ქერიმ ანყოსი – ქართველი ქურთების ლიდერი mastsavlebeli.ge
სქოლიო
დაბადებული 1937
გარდაცვლილი 4 ოქტომბერი
გარდაცვლილი 2019
ქურთი მწერლები
არაბი (ხაჩმაზი)

არაბი (ხაჩმაზი)
არაბი — სოფელი აზერბაიჯანში, ხაჩმაზის რაიონში.მოსახლეობის რაოდენობა 969 კაცი.
რესურსები ინტერნეტში
ხაჩმაზის რაიონის სოფლები
საქართველოს კოლმეურნე

საქართველოს კოლმეურნე
„საქართველოს კოლმეურნე“ — ქართული ყოველთვიური სამეცნიერო-საწარმოო ჟურნალი. საქართველოს სსრ სოფლის მეურნეობის და დამზადების სამინისტროს ორგანო; გამოდიოდა 1953–1960 წლებში. მისი წინამორბედი იყო ჟურნალი „სოციალისტური სოფელი“ (1951–1953). „საქართველოს კოლმეურნე“ აშუქებდა სკკპ აგრარული პოლიტიკის, სოფლის მეურნეობის მეცნიერებისა და წარმოების, სოფლის ცხოვრების აქტუალურ საკითხებს. ჟურნალის რედაქტორი იყო ე. მახათაძე. ტირაჟი 9 ათასი.
ლიტერატურა
საქართველოს ჟურნალები
ქართულენოვანი ჟურნალები
სიხშირული მოდულაცია

სიხშირული მოდულაცია (FM) — მოდულაციის ტიპი, როდესაც იცვლება გადამტანი სიგნალის მყისი სიხშირე. უპირისპირდება ამპლიტუდურ მოდულაციას. ანალოგიურ სისტემებში, განსხვავება მყის სიხშირესა და ბაზისურ სიხშირეს შორის გადასაცემი ინფორმაციის მყისი ამპლიტუდის პროპორციულია.
რადიო